Diari Oficial de la Generalitat Valenciana


Sumari del DOGV 5047, del 12-07-2005 (2005/8144)

Informació pública del Programa d'Actuació Integrada de la Unitat d'Execució única del Sector B-1.a, d'Orihuela.
----------------------------------------------------------------------------------------------------------------

### Dades del document

Número de DOGV
:   5047

Data del DOGV
:   12-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8144


Organisme emissor
:   AIU Sector B-1-A

Tipus de document
:   Anunci

Informació pública del Programa d'Actuació Integrada de la Unitat d'Execució única del Sector B-1.a, d'Orihuela. [2005/X8144]
  
Per mitjà d'este edicte s'anuncia l'obertura d'un període d'informació pública per un termini de 20 dies, comptats des de la publicació de l'últim anunci, de la documentació de la proposta de Programa d'Actuació Integrada de la Unitat d'Execució única del Sector B-1.a, del Pla General d'Ordenació Urbana d'Orihuela formulat per l'Agrupació d'Interés Urbanístic Sector B-1.a.
  
Esta documentació consistix en:
  
1. Programa per al Desenvolupament de l'Actuació Integrada del Sector B-1.a.
  
2. Projecte d'Urbanització del Sector B-1.a.
  
3. Pla Parcial del Sector B-1.a.
  
4. Cèdula d'Urbanització del Sector B-1.a.
  
5. Escriptura de Constitució i Estatuts de l'Agrupació d'Interés Urbanístic del Sector B-1.a, que es postula com a urbanitzador.
  
La documentació assenyalada estarà a la vista durant l'expressat període d'exposició pública en la Notaria d'Antonio Artero García, sítia a Orihuela, carrer Josep Antoni núm. 4, on podrà ser consultada de dilluns a divendres de 10.00 a 14.00 hores, així com en les dependències de l'Ajuntament d'Orihuela.
  
Es fa advertència que, dins del termini de vint dies comptat des de la publicació de l'últim anunci, qualsevol persona podrà comparéixer en la notaria abans ressenyada per a obtindre còpia de l'acta notarial de protocol·lització o sol·licitar que se li exhibisca aquesta, així com podrà presentar al·legacions a l'esmentada documentació.
  
Així mateix, es fa constar la possibilitat de consultar durant el mateix termini en l'Ajuntament d'Orihuela les actuacions derivades de la documentació depositada en este i de presentar-hi les al·legacions que tinga per convenients a l'alternativa tècnica exposada al públic; es fa constar així mateix que es podran presentar alternatives tècniques en competència a l'exposada al públic, i a formular proposicions juridicoeconòmiques dins dels terminis legalment establits, tot això segons el que disposa els articles 45, 46 i 48 de la Llei Reguladora de l'Activitat Urbanística.
  
Es fa constar a més que s'han practicat les notificacions als titulars cadastrals dels terrenys de conformitat amb el que establix l'article 48.C) LRAU, si bé este edicte servirà per a esmenar qualsevol defecte en què puga incórrer l'esmentada notificació i per a notificar a aquells titulars cadastrals que siguen desconeguts, segons el que disposa l'article 59 de la Llei 30/92; la relació de titulars cadastrals del Sector és la que es relaciona a continuació:
  
1) Administracions i Arrendaments, SL.
  
2) Mil Palmeres, SA.
  
3) Karl Heinz Polowczyk; Anneliese Erika Polowczyk i Carsten Polowczyk.
  
4) Pedro Alcaraz Sánchez
  
El termini de vint dies indicat s'ampliarà en altres 20 dies si, durant els 10 primers dies d'informació pública, qualsevol interessat es compromet a formular alternativa tècnica en competència, substancialment diferent de l'exposada.
  
Les proposicions juridicoeconòmiques es presentaran en el registre general de l'Ajuntament d'Orihuela en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, l'endemà hàbil a la conclusió del termini per a la seua presentació i, en tot cas, prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.